Knut Larson Liestøl

Knut Larson Liestøl (født 12. februar 1809 på Liestøl i Åseral, død 22. april 1890 på Austegard i Åseral) var lensmann i Åseral fra 1837 til 1887. Han hadde ingen skoleutdannelse, bare omgangsskole tre dager hvert år og skaffet seg ellers kunnskaper ved selvstudium. Etter å ha hatt jobb som tjenestegutt på Austegard overtok han gård der og giftet seg med Gyro Grundesdatter Austegard. De fikk sønnen Lars Knutson Liestøl.

Knut Larson Liestøl ble medlem av Åseral herredstyre og forlikskommissær. I 1865 ble han valgt inn på Stortinget som 4. representant for Nedenes amt etter å ha vært suppleant ved valget i 1862. Han ble gjenvalgt i 1868 og 1871, men ba seg fritatt for gjenvalg i 1873.

Referanser

 Kilder 
 Tallak Lindstøl: Stortinget og statsrådet 1814-1914 - Stortingsrepresentanter, bind 2 (1914) side 545-546

Kategori:Stortingsrepresentanter 1865–1867
Kategori:Stortingsrepresentanter 1868–1870
Kategori:Stortingsrepresentanter 1871–1873
Kategori:Personer fra Åseral kommune